Hindi News

Local

Punjab

Jalandhar

Wife Cheats Husband After Going Abroad

21 लाख खर्च कर पत्नी को न्यूजीलैंड भेजा वहां से बोली-किसी और से रिलेशन में हूं

एक वर्ष पहले



कॉपी लिंक

पत्नी को विदेश भेज वहां खुद भी सेट होना चाहता था मनदीप

बठिंडा. बठिंडा के गांव माड़ी के एक युवक ने पत्नी को 21 लाख रुपए खर्च करके स्टडी वीजा पर न्यूजीलैंड भेजा। वहां एक माह रहने के बाद पत्नी ने फोन करके पति से कहा- अब दोबारा फोन मत करना। मैं किसी और से रिलेशन में हूं। फिर पति का फोन ब्लाॅक कर दिया। युवक की शिकायत पर जांच के बाद पुलिस ने आरोपी पत्नी कंवरदविंदर कौर निवासी एंडमिल्टन सिटी न्यूजीलैंड और जगसीर सिंह (ससुर) निवासी नहियांवाला के खिलाफ केस दर्ज कर लिया है। दरअसल, युवाओं में विदेश जाकर बसने का काफी क्रेज है और उसके लिए वो रिश्तों को भी दांव पर लगा देते हैं। युवक ने इस आस में पत्नी को न्यूजीलैंड भेजा कि सेट होकर उसे भी बुला लेगी लेकिन पत्नी ने धोखा दे दिया।



जेठ ने पूछा-मकान क्यों बदला तो बोली- केस करवाकर न्यूजीलैंड से निकलवा दूंगी

एसएसपी बठिंडा को 30 जुलाई को माड़ी गांव के मनदीप सिंह ने शिकायत दी कि उसकी शादी 9 अक्टूबर 2017 में नेहियांवाला गांव की कंवरदविंदर कौर से हुई थी। कंवरदविंदर ने आइलेट्स कर रखा था। वह विदेश जाना चाहता था क्योंकि उसका भाई मनप्रीत सिंह और भाभी सिंबलजीत कौर पहले से न्यूजीलैंड में रह रहे थे। इसलिए 21 लाख खर्च कर कंवरदविंदर कौर को 4 फरवरी को स्टडी वीजा पर न्यूजीलैंड भेजा। एक माह बाद ही इग्नोर करने लगी। पत्नी ने मकान भी बदल लिया। न्यूजीलैंड में रहते बड़े भाई ने मकान बदलने के बारे में पूछा तो धमकी दी कि उसका पीछा नहीं छोड़ा ताे वह केस दर्ज करवाकर यहां से निकलवा देगी।



जांच के बाद केस दर्ज किया है : पुलिस

जांच कर रहे एसआई सतपाल सिंह ने बताया कि उक्त मामले की जांच एसएसपी बठिंडा ने डीएसपी भुच्चो को सौंप दी। डीएसपी की ओर से की गई जांच के बाद आरोप सही पाए जाने के बाद पुलिस ने आरोपी कंवरदविंदर कौर और उसके पिता जगसीर सिंह के खिलाफ केस दर्ज कर लिया है।



बेटी को विदेश भेजना था, जो करना है कर लो

मनदीप ने बताया कि जब उसने पत्नी को मकान बदलने के बारे में पूछा तो उसने स्पष्ट कह दिया कि मैं आपसे कोई बात नहीं कर सकती, अब मैं किसी और के साथ रिलेशन में हूं। इतना कहने के बाद आरोपी ने उसका मोबाइल नंबर ब्लाक कर दिया। उसके बाद उसने दूसरे नंबरों से भी कंवरदविंदर कौर को संपर्क करने की कोशिश की लेकिन उससे संपर्क नहीं हो सका। इसके बाद जब उसने ये बात अपने ससुर जगसीर को बताई तो उसके ससुर ने कहा कि उसने अपनी बेटी को विदेश भेजना था, भेज दिया, अब जो करना है कर लो।

